РЕПУБЛИКА СРБИЈА
ГРАД ЛОЗНИЦА
ГРАДСКО ВЕЋЕ
Број: 06-20-14-1/26-II
Датум: 13.07.2026. године
Л о з н и ц а


На основу чланова 20. и 27.  став 1. тачка 9. Закона о јавном приватном партнерству и концесијама („Службени гласник РС“ број 88/2011), члана 9. Закона о комуналним делатностима („Службени гласник РС“ број 88/2011), члана  2. Одлуке о покретању поступка јавно-приватног партнерства са елементима концесије за делимично обављање комуналне делатности управљања јавним паркиралиштима кроз изградњу јавне паркинг гараже („Службени лист града Лознице “број, 6/26) и члана 2. став 1. тачка 19. и 21. Одлуке о Градском већу града Лознице („Службени лист града Лозницe“ број 20/08 и 4/19), Градско веће града Лознице, на седници одржаној 13.7.2026. године, донело је 

Р Е Ш Е Њ Е
О ИМЕНОВАЊУ СТРУЧНОГ ТИМА ЗА РЕАЛИЗАЦИЈУ ПРОЈЕКТА ЈАВНО-ПРИВАТНОГ ПАРТНЕРСТВА СА ЕЛЕМЕНТИМА КОНЦЕСИЈЕ ЗА ДЕЛИМИЧНО ОБАВЉАЊЕ КОМУНАЛНЕ ДЕЛАТНОСТИ УПРАВЉАЊА ЈАВНИМ ПАРКИРАЛИШТЕМ КРОЗ ИЗГРАДЊУ ЈАВНЕ ПАРКИНГ ГАРАЖЕ

I	 Именује се  Стручни тим за реализацију пројекта јавно – приватног партнерства са елементима концесије за делимично обављање комуналне делатности управљања јавним паркиралиштем кроз изградњу јавне паркинг гараже ( у даљем тексту: Стручни тим) у следећем саставу:
	1. Жељко Радовић,  директор ЈКП ''Паркинг сервис'' Лозница, руководилац
	2.Саша Димић, одборник, члан
	3. Тања Ђурић, сарадник у Одељењу за финансије и локалну пореску администрацију, члан  
4. Данијела Мирковић, начелник Одељења за финансије и локалну пореску администрацију,  члан
	5. Слађана Бодирога, заменик начелника Градске управе, члан
	6. Зоран Дивнић, члан Градског већа, члан
	7. Весна Живановић, одборник, члан.

II 	Мандат Стручног тима траје до окончања реализације пројекта јавно – приватног партнерства са елементима концесије за делимично обављање комуналне делатности управљања јавним паркиралиштем кроз изградњу јавне паркинг гараже који је покренут Одлуком о покретању поступка јавно-приватног партнерства са елементима концесије за делимично обављање комуналне делатности управљања јавним паркиралиштима кроз изградњу јавне паркинг гараже.

III 	Задатак Стручног тима је:
	- пружање стручне помоћи у припреми предлога пројекта за јавно – приватно партнерство са елементима концесије за делимично обављање комуналне делатности управљања јавним паркиралиштем кроз изградњу јавне паркинг гараже који се упућује Комисији за jавно-приватно партнерство;
	- пружање стручне помоћи при припреми потребних анализа, односно студија оправданости, при припреми и изради услова и конкурсне документације, правила и услова за оцену понуђача и примљених понуда. као и критеријума за избор понуде и прегледање и оцена приспелих понуда;
	- израда предлога Пројекта јавно – приватног партнерства, у складу са чланом 27. Закона о јавно-приватном партнерству и концесијама 
	- достављање предлога Пројекта јавно-приватног партнерства, са прибављеним сагласностима, мишљењем и оценом Комисије за јавно-приватно партнерство, Градском већу града Лознице и Скупштини града Лознице, 
	- спровођење поступка јавне набавке за одабир приватног партнера, у складу са законом којим се уређују јавне набавке и Законом о   јавном приватном партнерству и концесијама (објављивање јавног позива, прегледање и оцена пристиглих понуда, предлог за избор најповољније понуде),
	- израда нацрта јавног уговора (уговора о јавно-приватном партнерству) и достављање истог, заједно са прилозима који чине његов саставни део, Градском већу града Лознице и  Скупштини града Лознице у циљу доношење решења о давању сагласности на коначан нацрт јавног уговора,
	-  утврђивање предлога Одлуке о избору најповољније понуде у поступку јавне набавке или     предлога Одлуке о обустави поступка јавне набавке са образложењем тих предлога 
	- обављање осталих послова потребних за реализацију пројекта јавно – приватног партнерства.

IV 	Стручни тим о свом раду води записник и сачињава друга документа која потписују сви чланови.
V	Стручне и административне послове за потребе Стручног тима обављаће Градска управа – Одељење за привреду и локални економски развој.
VI	За рад у Стручном тиму руководиоцу и члановима припада накнада у двоструком износу, која се исплаћује члановима сталних радних тела Скупштине града у складу са одлуком.

VII	Ово Решење ступа на снагу даном доношења, и биће објављено у „Службеном листу града Лознице.''

ЗАМЕНИК ПРЕДСЕДНИКА ГРАДСКОГ ВЕЋА
                                                                      ЗАМЕНИК ГРАДОНАЧЕЛНИКА
		                                                              Петар Гавриловић, с.р.


